Madleńka Šołćic

Madleńka Šołćic ( hač do 2025 Madlenka Scholze; * 1975) je serbska awtorka, redaktorka a dramaturgowka.

Šołćic wotrosće w Konjecach, wuchodnje Kamjenca. Dźensa bydli w Hrubjelčicach. Studowała je w Lipsku wot 1995 sorabistiku, žurnalistiku a kubłanske wědomosće. W lěće 2003 zakónči swój druhi studij na Wysokošuli za hudźbu a dźiwadło w Lipsku jako diplomowana dramaturgowka.

Swoju karjeru při serbskim rozhłosu započa jako moderatorka 1999 ze załoženjom młodźinskeho wusyłanja Radijo Satkula. Pozdźišo dźěłaše jako moderatorka a redaktorka rańšeho wusyłanja a zdobom jako redaktorka telewizijneho wusyłanja Wuhladko. Dźensa je Šołćic awtorka a režiserka dźěćaceho wusyłanja w Serbskim rozhłosu - Dobre ranje. 2008 je załožiła forum serbskich pisacych - literarny konopej.

Madleńka Šołćic dźěłaše wot hrajneje doby 2010/2011 jako dramaturgowka a wot oktobra 2011 do julija 2024 bĕ zdobom Zastupjerka intendanta za serbske dźiwadło při Němsko-Serbskim ludowym dźiwadle w Budyšinje. Wot nowembra 2024 je přistajena jako redaktorka a zamołwita za rańše dźěćace postrowy a słuchohry pola MDR/Serbski rozhłós.

Kategorija:Žona
Kategorija:Rodź. 1975
Kategorija:Serb
Kategorija:Awtor
Kategorija:Literatura (21. lětstotk)
Kategorija:Serbska literatura
Kategorija:Němsko-Serbske ludowe dźiwadło
Kategorija:Wosoba (Budyšin)